U saopštenju se ističe da će komisija objaviti novi datum kada se smiri situacija, prenosi Rojters.\nNacionalna izborna komisija Etiopije saopštila je da obustavlja sve izborne radnje, a tu odluku su pozdravile i vlada i opozicija.\nTo je prvi put da su tako značajni izbori odloženi u jednoj afričkoj državi, jer vlasti smatraju da je nemoguće pripremiti ih u vreme pandemije korona virusa.\nU nekoliko afričkih zemalja ove godine bi trebalo da se održe predsednički izbori.


Izabrani kandidati koji će se boriti za svoje mesto na Evroviziji! – ESCape News\nIzabrani kandidati koji će se boriti za svoje mesto na Evroviziji!\nDoneta je odluka da će se Aleksa Jelić, Bojana Stamenov i Danica Krstić “boriti” za svoje mesto pod “Evrovizijskim suncem.” Kako saznajemo, danas su potpisali ugovor sa RTS-om.\nHajde da se podsetimo ko su potencijalni predstavnici:\nBojana Stamenov se muzikom bavi još od malih nogu, a srca publike je osvojila u emisiji “Ja imam talenat,” 2012-te godine. Čuli smo da je veoma srećna što će možda dobiti priliku da predstavlja Srbiju na Evroviziji.\nAleksa Jelić je definitivno jedan od najsjajnijih glasova muzičke scene. Počeo se veoma rano baviti plesom i muzikom, a do sada je objavio dva albuma: “U tami disko kluba” i “Javna Tajna.” Već smo ga jednom videli na “Beoviziji” kada je sa poznatom pevačicom Anom Štajdohar izveo pesmu “Beli Jablan.” Veoma je uzbuđen i iznenađen što je deo cele ove organizacije.\nDanica Krstić je treći takmičar koji je žiri izabrao kao najbolju od 13 neafirmisanih pevača. Bavi se izvođenjem Srpske izvorne muzike i kaže da je počastvovana i srećna što je dobila ovakvu šansu.\nKako saznajemo, naši gledaoci će uživati u najvećem spektaklu 14-og i 15-og februara, kada se bude birao naš predstavnik. Odlučivaće se glasovima žirija i publike. Nadamo se dobrom izboru i sjajnoj emisiji!


Kako poboljšati lošu cirkulaciju - Mediflora\nLoša cirkulacija ne muči samo starije osobe i zapravo je velika zabluda da se veže za ljude koji su prekoračili određen broj godina, čak naprotiv, stručnjaci su dokazali da je veliki postotak osoba sa lošim strujanjem krvi – omladina.\nJer, ako je ovakvo stanje izazvano određenim okolnostima poput vođenja nezdravog života, stresiranja, naglog debljanja, nekretanja i prekomernog konzumiranja cigareta, onda adekvatnom promenom životnih navika slaba periferna cirkulacija može itekako da se poboljša.\nDa li znate da gotovo 90 odsto bolesnika sa oslabljenom perifernom cirkulacijom ima i oslabljenu cirkulaciju na krvnim sudovima srca, vrata i glave? To je zaista zabrinjavajuće. Ne želimo da vas preterano plašimo, ali moramo biti realni.\nPostoji, zaista, mnogo slučajeva gde su srčani ili moždani udar izazvani upravo lošim uslovima u kojima vaša krv protiče i šteta je da svojom nepažnjom sami sebe dovedemo u rizik od nastanka po život opasnih bolesti.\nKada je reč o nepravilnom radu cirkularnog sistema, konstantne smetnje mogu izazvati mnogo veće zdravstvene probleme poput srčanog udara, šloga i visokog krvnog pritiska, pa ovakvu dijagnozu nikako ne treba olako shvatati, već joj se odupreti bilo prirodnim putem ili ipak savetima stručnjaka.\nLek za cirkulaciju: priroda i vežbanje\nAko se radi o nekoj bolesti, ljudi se u većini slučajeva počnu lečiti tek kad je ista uznapredovala i uzela više maha nego što je trebalo. Međutim, iako teorija nalaže da na vreme i sa mnogo pažnje čitamo znakove našeg tela, praksa ipak drugačije pokazuje.\nPrirodni lek za cirkulaciju leži u zdravoj ishrani\nPrirodni lek za cirkulaciju u nogama, ali i rukama leži u dobro organizovanoj ishrani, dodavanjem namirnica koje do sad možda niste upotrebljavali i eliminisanjem onih štetnih. Da biste pravilno odredili šta se treba naći na vašem kuhinjskom repertoaru, potrudili smo se da vam približimo na kojim policama u marketu treba da potražite pomoć.\nUkoliko patite od cirkulatornih smetnji, onda u svoj jelovnik definitivno trebate da uvrstite plavu ribu (sardina, skuša, sleđ, tuna, pastrmka, losos) i povećate unos integralnih žitarica. Za najbolje rezultate jedite dosta svežeg voća i povrća, a pogotovo je poželjan beli luk koji smanjuje holesterol i pročišćava krvne sudove.\nSledeći put kad odete u nabavku, obavezno obogatite svoju korpu sa svežom cveklom, jer obliuje nutrijentima koji pospešuju širenje krvnih žila, jačaju cirkulatorni sistem i sjajni su provodnici kiseonika u organizmu. Tako da, čaša soka od cvekle dnevno je odličan izbor kada je u pitanju alternativno lečenje slabe cirkulacije.\nOplemenite svoja jela sjajnim začinima poput hrena, kurkume i papričice jer su oni veoma delotovrni kao antikogulansi i sa umernom, ali redovnom konzumacijom osetićete značajan napredak u čišćenju vlastitog organizma.\nKao sjajan lek za cirkulaciju u nogama, rukama ali i vratu se pokazao ruzmarin. To je samo jedna od biljaka koje vam mogu efikasno olakašati bolove. Alternativna medicina najviše preporučuje pravljenje obloga i napitaka od ove biljke.\nCardioplant biljne kapi pojačavaju protok krvi kroz miokard, a periferni otpor u krvnim sudovima smanjuju.\nKoriste se kao dopunska terapija kod srčane insuficijencije, sprečavaju aritmiju, šire koronarne krvne sudove, smanjuju nivo holesterola i triglicerida, ublažavaju simptome angine pektoris i smanjuju krvni pritisak; deluju i kao blagi diuretici.\nDejstvom aktivnih sastojaka matičnjaka i valerijane, organizam se relaksira i smiruje tako da se efikasno smanjuje napetost koja je uzrok brojnih poremećaja zdravlja.\nKategorija: Kardio vaskularni sistem 16 januara, 2018\nPreviousPrevious post:Šta izaziva gastritis?NextNext post:Upala jajnika – Simptomi, saveti i lečenje


Hotel Samba Ljoret de Mar\nHotel Samba Ljoret de Mar Kosta Brava\nHotel Samba Ljoret de Mar Kosta Brava se nalazi na uzvišenju u rezidencijalnom delu letovališta Ljoret de Mar, na oko 1,5 km od plaže Fenals (u povratku stepenicama) i 15 minuta lagane šetnje do centra grada. Hotel ima 441 sobu i dosta sadržaja, kao i sobe sa pogledom na more, planine i rezidencijalni deo. Usluga u hotelu je polupansion.\nrecepcija, wifi internet (uz doplatu), restoran, bar, bazen sa delom za decu, snack bar pored bazena, dečiji klub sa animacijom, bilijar, prodavnica sa suvenirima, veliki vrt.\nkupatilo, klima-uredjaj, SAT-TV, sef (na upit, uz doplatu), balkon sa garniturom za sedenje.\nStandardne sobe: klima uredjaj, SAT TV, sef (na upit uz doplatu), kupatilo, balkon.


Duplo smanjeni troškovi priključka na gas - Radio Luna\nPočetna Srbija i region Duplo smanjeni troškovi priključka na gas\nStupanjem na snagu Pravilnika drastično će se smanjiti troškovi građana Srbije koji su za izgradnju priključka na distributivnu gasovodnu mrežu JP „Srbijagas“, do sada plaćali iznos i do 200.000 dinara. Ta cena obuhvatala je pribavljanje dokumentacije koja se odnosi na: lokacijske uslove za izgradnju priključka; rešenje o odobrenju za izvođenje radova i prijavu početka izvođenja radova. Izmenama Pravilnika je obezbeđeno da troškovi koje će građani snositi u narednom periodu prilikom priključenja na gasovodnu mrežu, budu umanjeni i do 100.000 dinara.\nIzmenom Pravilnika građani će plaćati samo troškove tipskog priključenja na sistem za distribuciju prirodnog gasa na osnovu Odluke o visini troškova i saglasno Metodologiji. Imajući u vidu da više od 95 % potencijalnih korisnika predstavljaju građani sa objektima iz kategorije A, površine do 400 m2 (porodične kuće, vile, vikendice, letnjikovci…) procena je da će ovakva izmena znatno olakšati građanima da regulišu pitanje prelaska na gas. Do sada su se administrativni troškovi pribavljanja svih potrebnih uslova, saglasnosti i rešenja za izgradnju priključka na distributivnu gasovodnu mrežu JP „Srbijagas“ i to bez troškova izrade geodetskog snimka postojećeg stanja na katastarskoj podlozi (KTP), troškove izrade Idejnog rešenja (IDR) i troškove izrade Idejnog projekta (IDP) , veoma razlikovali od slučaja do slučaja i kretali su se u rasponu od 30.000,00 do 80.000,00 dinara.\nKada se ovome dodaju troškovi izrade KTP, IDR i IDP (koji se obezbeđuju na tržištu i koji su neophodni da bi se mogao podneti zahtev), može se proceniti da je minimalni iznos ukupnih administrativnih troškova izgradnje priključka na distributivnu mrežu ne manji od 60.000,00 dinara, a u nekim slučajevima i opštinama sigurno prevazilazi i 100.000,00 dinara.


Kako je Kruz Azul ostao dužan Ronaldu? - Sportske.net\nKako je Kruz Azul ostao dužan Ronaldu?\nVerovali ili ne, meksički klub je tek druga ekipa kojoj CR7 nije uspeo da zaterse mrežu od kako je igrač 'Kraljevskog kluba'.\nReal Madrid je laganom pobedom nad Kruz Azulom čekirao mesto u finalu Svetskog prvenstva za klubove, a najveće iznenađenje je što nijedan od četiri pogotka nije postigao najbolji strelac 'Merengesa' Kristijano Ronaldo.\nImao je jedan velelepni pokušaj, kada je probao rabonom iz prve da zatrese mrežu, ali nije prošlo.\nNeki će reći da se čuva za finale, mada će to teško proći kao opravdanje, Portugalac je 'terminator', nema milosti ni za jednog protivnika o čemu svedoči i statistika.\nNaime, od trenutka kada je stigao na 'Santjago Bernabeu' iz Mančester Junajteda, Kristijano Ronaldo nije bio strelac protiv samo dva kluba koji su bili rivali 'Kraljevskog kluba'!\nOsim na jučerašnjem meču protiv Kruz Azula, jedino nije uspeo da zatrese mrežu zagrabačkog Dinama, i to na 'Maksimiru' u okviru Lige šampiona. Tada su provokacije sa tribina urodile plodom, publika je tokom celog meča skandirala Mesijevo ime, ali je 'Modrima' presudio Anhel Di Marija.\nCR7 nije igrao u revanšu protiv Dinama na 'Bernabeu' kada su 'Los Blankosi' salvili sa ubedljivih 6:2, tako da će mu se teško ukazati prilika da da gol ama baš svakoj ekipi protiv koje je igrao u dresu Reala.


Na osnovu člana 16. stav 1. tačka 4. Zakona o poreskom postupku i poreskoj administraciji "Sl. glasnik RS", broj 80/2002, 84/2002, 23/2003, 70/2003, 55/2004, 61/2005, 61/2007, 20/2009, 72/2009, 53/2010, 101/2011, 2/2012, 93/2012, 47/13, 108/13, 68/14, 105/14, 112/15, 15/16, 108/16, 30/18 i 95/18, Ministarstvo finansija - Poreske uprave - Filijala Novi Pazar, donosi:\nFizičkom licu Kemalu Koljši iz Novog Pazara, Mur b.b, JMBG: 0209979783910\nPOSTAVLjA se zastupnik po službenoj dužnosti - advokat Karišik Salih iz Novog Pazara, ul. Rifata Burdževića 34/A, u poreskom postupku obračunavanje i plaćanje poreza na ostale javne prihode za period 23.10.2014 – 17.10.2017. godine, koji se vodi po predmetu Ministarstva finansija - Poreske uprave - Filijale Novi Pazar broj: 47-00157/2019-0075-000, Broj predmeta: 2328372565 od 27.08.2019. godine.\nMinistarstvo finansija - Poreska uprava - Filijala Novi Pazar, pokrenula je poreski postupak za obračunavanje i plaćanje poreza na ostale javne prihode za period 23.10.2014. godine - 17.10.2017. godine u predmetu broj: 2328372565 od dana, 27.08.2019.godine u kome je stranka fizičko lice iz dispozitiva ovog zaključka.\nPo dobijanju naloga za poresku kontrolu od dana, 27.08.2019. godine, poreski inspektor nije uspeo da ostvari bilo kakav kontakt sa napred navedenim fizičkim licem i istog dana mu je upućen poziv radi učešća u postupku poreske kontrole. Na taj poziv Kemal Koljši iz Novog Pazara se nije odazvao.\nKako je u poreskom postupku utvrđeno da Kemal Koljši iz Novog Pazara, Mur b.b., JMBG: 0209979783910 očigledno izbegava učešće u postupku poreske kontrole stekli su se zakonski uslovi iz člana 16. stav 1. Tačka 4. Zakona o poreskom postupku i poreskoj administraciji da Poreska uprava u konkretnom predmetu fizičkom licu postavi zastupnika po službenoj dužnosti radi vođenja pokrenutog postupka.


STARI ZANATI: март 2018\nОбјавио Renesansa у 02:24 Нема коментара:\nOvaj blog sam počela da pišem sa željom da na jednom mestu sačuvam naše\nobičaje,verovanja i stare zanate jer su tradicija i običaji u životu jednog naroda,\npored jezika i religije, verovatno najpresudniji za stvaranje i očuvanje etničkog\nidentiteta tog naroda.\nKod nas se poslednjih 20-tak godina mnogo govori o povratku tradiciji ali je u ovom\nvremenu opšte globalizacije kada se gube mnoge posebnosti naroda i zamenjuju\nse univerzalnim i bezličnim vrednostima i kada mali broj ljudi zna zašto u\nživotu radimo neke stvari i odakle potiču naši narodni običaji , prisutna opasnost od\npomodarstva i izmišljanja i uvodjenja novih običaja koji ne pripadaju našoj tradiciji.\nČinjenica je da savremeni način života neizbežno unosi promene u naš život ,\nda se običaji menaju i da je teško odrediti kada je tačno neki običaj nastao.\nČinjenica je takodje da su običaji nastali iz potrebe da se zadovolje različite\nljudske potrebe, a kako su se te potrebe menjale, tako su se menjali i običaji .\nSrpski narodni običaji potiču iz starih, prehrišćanskih verovanja koja su opstala\ndo danas.Ti običaji su vezani za određene događaje, praznike ...(zaštita zdravlja,\nizlečenje,prizivanje kiše...) i prate ih razni obredi i rituali za koje se veruje da će\nNaši preci nisu imali ime za svoju veru već su jednostavno živeli na način koji je\nta vera propisivala.Njihova vera se zasnivala ma silama prirode ali kroz razne\nbogove i bića.\nSvoje bogove su veoma poštovali ali su sebe smatrali potomcima tih bogova i\nobraćali su im se kao sebi ravnim.\nSrbi su svoje bogove poštovali na otvorenom prostoru uz prinošenje žrtava i pevanje\nkao u drugim mnogobožačkim religijama mada se ne mogu naći dokazi da su\nprinošene ljudske žrtve što je slučaj kod velikog broja naroda.\nOni su imali šumska svetilišta( svete gajeve) koja su uglavnom srušena kada su\nprimili hrišćanstvo ali je vera starih Slovena bila izuzetno jaka što se vidi iz toga\nšto su posle prihvatanja hrišćanstva mnogi hrišćanski sveci dobili osobine starih\nbogova,a dani posvećeni nekom bogu,postali dani posvećeni svecu\nNarod je bio spreman da prihvati novu veru samo ukoliko se zadrže običaji a\nbogovi ostanu,makar samo kroz svoje osobine.\nKumiri su bili kipovi iz rađeni u hrastovom drvetu ili kamenu sa likom slovenskog\nbožanstava a postavljani su na brda u okolini naseljenih mjesta.\nPo kućama su se nalazili kumiri domaćeg božanstva, odnosno mitskog pretka koga\nje primanjem hrišćanstva zamenila ikona domaćeg sveca.\nVeoma je rasprostranjeno verovanje da proslavljanjem slave Srbi samo odaju poštu\nsvecu koji je zamenio prethodnog paganskog boga-zaštitnika.\nSlava - krsno ime ili krsna slava je prastari narodni običaj proslave zaštitnika doma\ni porodice kojim se održava veza sa precima i poreklom a najbolje se i najduže\nod svih slovenskih naroda se održao kod Srba.\nU srpsku tradiciju slava je stigla1862.godine i to tako što je posle primanja\nhrišćanstva postalo jasno da je nemoguće iskoreniti paganske narodne običaje\ni tradiciju,pa je mitropolit Srbije Mihailo uobličio slavu.\nDanas, pored porodične slave, postoje i crkvene, gradske, zanatlijske, pa čak i\nPoznato je, da se porodična slava nasleđuje “s kolena na koleno”, sa oca na sina\nali danas slavu žele da slave i ljudi koji nemaju tu tradiciju u svojoj porodici.\nNeki od njih su se raspitali koju su slavu slavili njihovi preci i nastavili da slave tu\nslavu,a drugi sami biraju slavu koju žele da slave.\nOživljavanje ovog lepog običaja našeg naroda medjutim,prate pojave koje\nugrožavaju njegov duhovni značaj.\nRanije se podrazumevalo, da onaj kod koga se ide na slavu, treba da bude pozvan\nu goste kod onoga ko mu je bio gost kada on slavi svoju krsnu slavu.\nTakodje se podrazumevalo da ako ste jednom pozvani na slavu,to znači da ćete\nstalno biti pozivani kao i da će se ta tradicija prenositi i na buduće generacije.\nProslava slave je bila prilika da se bliski ljudi okupe i zajedno uspostave duhovnu\nvezu. Domaćin je spremao posluženje za svoje goste a jedini pokloni koje su gosti\ndonosili bili su jabuka za domaćicu i kocke šećera za decu.\nDanas se ovaj običaj prilagodjava savremenim uslovima tako da proslavljanje\nslave u kafani ili organizovanje preskupih slava vise nije retkost zbog čega ovakve\nproslave postajuproblem za mnoge goste.\nLjudi koji nisu u stanju da na slavu odnesu skup poklon domaćinu od koga su za\nsvoju slavu dobili skup poklon ili da obezbede bogato posluženje ,odustaju od\nodlaska na slave.\nTako danas slave sve više postaju statusni simbol,odnosno potpuna suprotnost\nonome što je nekada bila i šta treba da bude.\nRekla sam već da savremen način života neminovno dovodi do nekih promena\ni u obeležavanju običaja .To se dogodilo i sa prihvatanjem Hrišćanstva, ali su naši\npreci prihvatajući novu veru ,kroz razne običaje sačuvali i puno uspomena na\nslovenske bogove i način života.\nNova vera se mogla približiti stanovništvu samo ako se zadrže običaji i ako mnogi\nhrišćanski sveci dobiju osobine starih bogova što pokazuje koliko je bila jaka vera\nstarih Slovena koji su na Balkan došli kao pagani i bili izloženi pritiscimada prihvate\nVladarska porodica(veliki župan Mutimir )se prva pokrstila ali se stara slovenska\nvera održala kroz pravoslavlje i narodne običaje (proslava Božića,Uskrsa,svadbe,krštenja,kumstva…)koji obiluju paganskim\nritualima i o kojima ću posebno pisati.\nОбјавио Renesansa у 03:36 Нема коментара:\nОзнаке: mitologija, narodna verovanja, narodni običaji, slave, stari sloveni, tradicija\nОбјавио Renesansa у 10:16 Нема коментара:


Razgovori o ustavnim promjenama idu u odgovarajućem smjeru - Kozarac.ba\nAmbasador Sjedinjenih Američkih Država u BiH Douglas McElhaney ocijenio je kako će pokazani stepen predanosti svih političkih partija uključenih u pregovore o ustavnim promjenama osigurat dalji napredak u ovom procesu koji je od izuzetne važnosti za budućnost BiH.\nU svojoj izjavi u povodu današnjeg nastvaka razgovora o ustavnim promjenama, američki ambasador ističe kako su predstavnici stranaka jučer vodili veoma ozbiljne razgovore koji su išli u odgovarajućem smjeru. Oni su detaljno razgovarali o instituciji predsjednika i o državnom parlamentu, što je uključivalo iskrenu i ozbiljnu razmjenu ideja. Pregovori se nastavljaju danas, naveo je u svojoj izjavi ambasador McElhaney.


GA: Dan borbe protiv korupcije CG dočekuje sa poražavajućim rezultatima\nU SUSRET 9. DECEMBRU\n"Termin korupcija toliko često koristi da građani nijesu svjesni štetnosti koju ona nanosi i da je u našim uslovima izgubila svoju smisao"\nkorupcijaa_1, Foto: Shutterstock\n08.12.2014. 15:41h Ažurirano: 16.02.2019. 18:15h\niz NVO Građanska alijansa (GA) podsjećaju da se sjutra obilježava međunarodni dan borbe protiv korupcije čiji je cilj da se ukaže na rasprostranjenost ove izuzetno negativne pojave sa jedne strane i da se promovišu efikasnije mjere za njeno suzbijanje.\n"Ovaj datum (9.decembar) se obilježava od 2004. godine kada su godinu dana ranije UN usvojile konvenciju protiv korupcije. Ovaj datum Crna Gora dočekuje sa poražavajućim rezultatima. Indeks percepcije korupcije za ovu godinu pokazuje da smo na ljestvici nazadovali u odnosu na prošlu godinu i nalazimo se na 76.mjestu. Ovo mjesto dijelimo sa državom Sao Tome i Principe. Ovo dovoljno govori o nama i svjesnosti opasnosti koje korupcija ima na cjelokupno društvo", saopšteno je iz GA.\nU saopštenju se dodaje da se termin korupcija toliko često koristi da građani nijesu svjesni štetnosti koju ona nanosi i da je u našim uslovima izgubila svoju smisao.\n"Prodaja državne imovine po mizernim cijenama zarad ličnog interesa lokalnih moćnika pa onda nema novca u budžetu za higijenska sredstva u bolnicama I izgradnju vrtića je samo jedan od primjera korupcije kod nas. Ukoliko nas i ne zabrinjava činjenica da je stepen korupcije manji u jednom Svazilendu po zvaničnoj statistici nego kod nas, moramo biti svjesni činjenice da ne postoji ni jedna važnija međunarodna adresa koja kada spominje stanje u Crnoj Gori obavezno naglašavaju pitanje o rasprostranjenosti korupcije i veoma malih rezultata u ovoj oblasti", piše u saopštenju.\nPo njihovim riječima zabrinjavajuće je to da ni dvije decenije nakon početka tranzicije još lutamo sa zakonskim rješenjima i institucionalnim okvirom za borbu protiv korupcije.\n"Da bi postojala odlučna osuda društva o ovoj pojavi mora postojati prevencija i edukacija a nažalost Crna Gora na ovom polju osim par promotivnih spotova ne radi ništa. Takođe nemamo pravosnažne presude naročito kada su u pitanju "krupne ribe".Zabrinjava da o njoj ima govora u civilnom sektoru od strane onih koji bi da postoji efikasan sistem bili predmet krivičnog gonjenja. Crna Gora u narednom periodu mora napraviti odlučnije korake u ovoj oblasti. Prevencija,odlučno kažnjavanje, odlučna osuda, kanali za prijavljivanje korupcije ali koji funkcionišu, otvorenost I približavanje institucija prema građanima su koraci kojima se države bore protiv ove "bolesti"" zaključuju u GA.\nMeđunarodni dan borbe protiv korupcijeGrađanska alijansakorupcija Crna Gorakorupcija\n20.09. 13:47 h\t1377\t99458\t16\n20.09. 12:26 h\t928\t98242\n20.09. 16:55 h\t259\t92814\n20.09. 15:54 h\t506\t80124\n20.09. 08:43 h\t409\t71296\n20.09. 10:37 h\t338\t6517


Rashodi koji se dodatno oporezuju u Poreskom Bilansu - Biljana Trifunović\nRashodi koji se dodatno oporezuju u Poreskom Bilansu\nRashodi koji su nastali u toku poslovne godine, proknjiženi su u poslovnim knjigama kao takvi u skladu sa Zakonom o računovodstvu. Iskazani su u bilansu uspeha, ali ne znači da će svi rashodi biti priznati i u poreskom bilansu.\nČlan 7. stav 1. Zakona propisani troškovi/rashodi koji su iskazani prema Zakonu o računovodstvu, ali postoje rashodi za koji su Zakonom o porezu na dobit pravnih lica na drugi način se proznaju kao rashod, neki rashodi se u potpunsti ne priznaju a neki u delimičnom iznosu.\nPet kategorija rashoda\nrashodi koji se ne priznaju u poreskom bilansu u celosti;\nrashodi koji se u poreskom bilansu priznaju u ograničenom iznosu, uz ispunjenje propisanih uslova (izdvajanja za humanitarne, zdravstvene, obrazovne i ostale propisane namene, članarine i reprezentacija);\nrashodi koji se priznaju u skladu sa načinom i uslovima propisanim Zakonom (rashodi po osnovu pojedinih primanja zaposlenih, rashodi po osnovu otpremnina, amortizacija osnovnih sredstava, rashodi po osnovu otpisa i ispravke vrednosti potraživanja, rashodi po osnovu obezvređenja imovine, rashodi po osnovu javnih dažbina, rashodi po osnovu dugoročnih rezervisanja);\nprihodi i rashodi po osnovu prodaje stalne imovine navedene u članu 27. Zakona (utvrđivanje poreskih kapitalnih dobitaka i gubitaka);\nprihodi i rashodi nastali u transakcijama sa povezanim licima, koji se priznaju do iznosa koji je u skladu sa principom „van dohvata ruke“.\nRashodi koji se ne priznaju u poreskom bilansu u potpunosti\nOdredbe Zakona o porezu na dobit pravnih lica odnosi se na privredne subjekte i preduzetnike koji vode poslovne knjige po principu dvojnog knjigovodstva.\nČan 7a Zakona precizno definiše rashode koji se ne priznaju u poreskom bilansu. Znači PB-1 i PB-2. Rashodi koji su priznati u bilansu uspeha posebno se iskazuju u PB i na taj način povećava se oporeziva osnovica.\nKrenimo redom, koji su to rashodi koji se taksativno iskazuju u PB:\n– troškovi koji se ne mogu dokumentovati;\n– ispravke vrednosti pojedinačnih potraživanja od lica kome se istovremeno duguje, do iznosa obaveze prema tom licu;\n– pokloni i prilozi dati političkim organizacijama;\n– pokloni čiji je primalac povezano lice iz člana 59. Zakona;\n– kamate zbog neblagovremeno plaćenih poreza, doprinosa i drugih javnih dažbina;\n– troškovi postupka prinudne naplate poreza i drugih dugovanja, troškovi poreskoprekršajnog postupka i drugih prekršajnih postupaka koji se vode pred nadležnim organom;\n– novčane kazne koje izriče nadležni organ, ugovorne kazne i penali;\n– zatezne kamate između povezanih lica;\n– troškovi koji nisu nastali u svrhu obavljanja poslovne delatnosti, ako Zakonom nije drukčije uređeno.\nPB 1 za 2021


DF: Podnosimo krivičnu prijavu protiv Katnića, Čađenovića, Sinđelića...\n"OPASNA KRIMINALNA BANDA"\nDF navodi da se radi o teškom krivičnom djelu koje je izvršeno u Srbiji i da zbog toga njih treba procesuirati u toj državi\n70 pregleda\t181 komentar(a)\n27.03.2017. 10:46h Ažurirano: 27.03.2017. 10:46h\nDemokratski front je najavio da će podnijeti krivičnu prijavu protiv Milivoja Katnića, Saše Čađenovića, Mirka Paje Velimirovića i Aleksandra Saše Sinđelića, jer se, kako navode, radi o "opasnoj kriminalnoj bandi ubica i trgovaca oružjem".\nDF je u saopštenju koje potpisuje poslanik Jovan Vučurović, naveo da je Katnić glavni organizator kriminalne grupe i da postupa po upustvima "šefa kriminalne organizacije Mila Đukanovića".\n"Po njegovim preciznim naređenjima, vrbovao je druga lica za članove kriminalne organizacije koja su trebala da učestvuju u pripremanju i izvršenju teških krivičnih djela zbog kojih je kriminalna organizacija i stvorena, obezbjeđuje upotrebu službenih i privatnh vozila i letjelica radi prevoza članova kriminalne organizacije, nabavlja oružje i opremu za izvršenje najtežih krivičnih djela - zloupotreba službenog položaja radi sticanja materijalne koristi za članove kriminalne organizacije, iznudjivanje dokaza, sprečavanje i ometanje dokazivanja... Naime, Milivoje Katnić je naredio članu kriminalne organizacije Paji Velimiroviću, da na teritoriji susjedne države kupi oružje - i to 50 automatskih pušaka i drugu opremu za likvidaciju protivnika kriminalne organizacije. Istovremeno je preko drugog člana kriminalne organizacije, Saše Sinđelića, obezbijedio novac za kupovinu oružja, a o svemu ovome postoje konkretni dokazi kroz evidenciju prisluškivanih razgovora članova kriminalne organizacije. To oružje je trebalo da bude upotrijebljeno za likvidaciju lidera DF-a i obračun sa našim pristalicama i glasačima, što potvrdjuju konkretni materijalni dokazim a sa kojima raspolazu istražni organi Srbije", navodi se u saopštenju DF.\nDF navodi da se radi o teškom krivičnom djelu koje je izvršeno u Srbiji i da zbog toga njih treba procesuirati u toj državi.\n"Zbog toga ćemo, narednih dana, podnijeti krivičnu prijavu i pred pravosudnim organima države Srbije, kako bi pravda zakucala i na njihova vrata. Postupak dokazivanja neće biti težak, jer postoje javna priznanja Milivoja Katnića, Paje Velimirovića, i dvojice Saša – Sinđelića i Čađenovića, tako da tužilaštvu Srbije stoji na raspolaganju i mogućnost direktnog podizanja optužnice za krijumčarenje oružja, osnivanja kriminalne organizacije, planiranje ubistava, pranje novca... Uloga šefa kriminalne organizacije, Mila Đukanovića, će takođe brzo biti poznata. On se nije poput ostalih iz njegove kriminalne grupe razmetao izjavama, ali se zna da kriminalna organizacija funkcioniše po jasno utvrđenoj hijerarhiji. Preporučujemo tužilaštvu Srbije da Saši Čađenoviću ponude status svjedoka saradnika koji bi nešto više mogao reći o ulozi šefa kriminalne bande", navodi DF.\nOni su naveli da iza čitave "ujdurme" stoji Vladimir Beba Popović, a da je "tragikomedija sa lažnim državnim udarom nakon svjedočenja Saše Sinđelića dobila nove ,,momente'', koje više ne može da pohvata čak ni Popović".\nDF dodaje da je sada cilj da se oni predstavi nesposobnim i neozbiljnim, jer ne postoji ni jedan relevantan dokaz za optužbe protiv DF.\n"Kada javnost bude zbijala šale sa tekstom optužnice i navodnom ulogom DF-a, režimski medijski izgovor će biti kako je DF nesposoban, kako Rusi nijesu držali mnogo do njih, i slično". navodi se u saopštenju.\nAleksandar SinđelićDemokratski frontMilivoje KatnićSaša Čađenović\n24.06. 15:36 h\t52214\n24.06. 11:59 h\t38063\n24.06. 20:11 h\t38062\n24.06. 12:01 h\t37610\n24.06. 16:14 h\t31702


Statut je donesen na osnovu Elaborata ¨Koncept nove organizacije Javnog preduzeća Elektroprivreda Bosne i Hercegovine d.d.- Sarajevo¨ sa fokusom na organizaciono razdvajanje djelatnosti distribucije i prilagođavanje poslovanju na otvorenom tržištu električne energije.\nIzmjenama i dopunama Statuta, Djelatnost snabdijevanja će biti organizovana samo u organizacionim jedinicama u sjedištu Društva.\nIzvršene su i izmjene pojedinih odredbi za koje je u dosadašnjoj primjeni uočena potreba za izmjenom, odnosno za drugačijim uređenjem određenog pitanja.


Kosovska Mitrovica: Muzika kao univerzalni jezik, uprkos podelama | NDNV\nKosovska Mitrovica: Muzika kao univerzalni jezik, uprkos podelama\n4. oktobar 1989:Big bend – Međunarodni džez festival Mitrovica: Urim Koshi, Ergin Koroglu, Erhan Corogli, Gazmend Mustafa, Shljaja Rakic, Skender Jetullahu, Medo Medeni, Petar Rakić, Aljko Atić\nS leva na desno: Isko Murić, Lavdim Koshi, Nebojša Avramović, Gazmend Mustafa\nČlanovi Big benda 2015. godine\nValton Bećiri drži prvi čas klavira našoj novinarki Sanji Sovrlić\nGazi posle 10 godina u severnom delu Mitrovice: Gazmend Mustafa, Miljan Miško Gvozdić, Isat Isko Murić, Boban Avramović – Klub Soho Severna Mitrovica\nSanja Sovrlić (BIRN)\nČlanak “Kosovska Mitrovica: Muzika kao univerzalni jezik, uprkos podelama” proizveden je kao deo projekta “Stvarni ljudi – stvarna rešenja”, koji je finansiran sredstvima EU u okviru Medijskog programa 2014. Sadržaj članka je isključivo odgovornost BIRN-a Kosovo i Nezavisnog društva novinara Vojvodine i ni na koji način ne odražava stavove Evropske unije.\nŽene iz Srbije i sa Kosova: Politika pomirenja i saradnje\nMladi Albanci, Srbi i “mešoviti”: Jezik kojim govorimo ne sme da nas razdvaja\nUdžbenici istorije u školama na Kosovu i u Srbiji zamagljuju devedesete godine


BIC Cartalis Istituto Di Moneta Elettronica (Italija) (SWIFT kod).\nBIC Cartalis Istituto Di Moneta Elettronica (Italija) (SWIFT kod)\nBIC za Cartalis Istituto Di Moneta Elettronica je CIMTITR1XXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nBIC takođe sadrži šifru države. Za razliku od IBAN-a, ona se ne nalazi na početku BIC-a, već je na 5-oj i 6-oj poziciji. Na primer, za BIC CIMTITR1XXX, to je IT. U nekim slučajevima, šifra države iz IBAN-a se može razlikovati od šifre države pridruženog BIC-a jer se koriste različiti standardi.


Laguna - Zovem se Mama 2 - Jelica Greganović - Knjige o kojima se priča\nJa sam se naglas smejala, plakala od smeha, smejuljila, ukratko - uzivala sam u svakoj prici. Nasla sam se u nekoliko njih posto sam i sama majka, i moram reci da meni ovakav humor prija. Preporuka!\nZnate li onaj osećaj kada nešto čitate i sve vreme se ili blago osmehujete, a da ni ne znate da imate osmeh na licu, a povremeno se i grohotom smejete? Taj osećaj dok čitate neku knjigu je, mislim, na...


Radnički silno motivisan pred derbi jeseni - Sportske vesti - Savremenisport.com\nNaslovna :: Sportske vesti ::\tRadnički silno motivisan pred derbi jeseni\nRadnički silno motivisan pred derbi jeseni\n- Nakon dva vikenda bez utakmica, ove nedelje nastavljamo takmičenje gostovanjem ekipi Kuršumlije. U pitanju je tim koji pruža odlične partije na domaćem terenu, gde od početka sezone nema poraz. Iskusna su ekipa koja igra bez velikih oscilacija, posebno treba obratiti pažnju kako na bekovsku liniju u kojoj prednjače veteran Ilić i mladi Milutinović, tako i na krilne igrače. Pored dobre ofanzivne linije odlikuje ih i dobra igra u defanzivi, na čelu sa parom kvalitetnih golmana. Ipak verujem da smo se tokom prethodne tri nedelje dobro pripremili kako bi iskoristili naše prednosti i tako došli do pobede i napravili dobru uvertiru za nastavak takmičenja nakon pauze - najavio je subotnji derbi bek Radničkog Nebojša Stošić.\nZa sve navijače Radničkog i ljubitelje rukometa, obezbeđen je video-link sa direktnim prenosom derbija u Kuršumliji:\nDatum: 08.11.2019. Autor: Saša Jančić\n+ Prvenstvo Srbije u bench press-u\n+ Jasmina Milovanović na finalu Svetsk...\n+ Evropsko usavršavanje Kaličanina i...


f Javni uvid u digitalnom obliku preko Interneta - Arhus Centar Subotica\nJavni uvid u digitalnom obliku preko Interneta\nJavna prezentacija Urbanističkog projekta održaće se u trajanju od 7 dana, od 27.03.2020. do 02.04.2020. godine.\nU skladu sa proglašenim vanrednim stanjem u Republici Srbiji (Odluka o proglašenju vanrednog stanja, „Službeni glasnik RS“, broj 29/20) uvid u Urbanistički projekat biće moguć samo u digitalnom obliku na zvaničnoj internet adresi Pokrajinskog sekretarijata za urbanizam i zaštitu životne sredine (http://www.ekourbapv.vojvodina.gov.rs).\nPozivaju se sva zainteresovana pravna i fizička lica da izvrše uvid u Urbanistički projekat. Primedbe i sugestije mogu dostaviti u toku trajanja javne prezentacije na adresu Pokrajinskog sekretarijata za urbanizam i zaštitu životne sredine, Bulevar Mihajla Pupina 16, Novi Sad, u periodu trajanja javne prezentacije, a najkasnije do 02.04.2020. godine.\n1. Oglas o javnoj prezentaciji\n2. Urbanistički projakt sa urbanističko-arhitektonskom razradom za izgradnju kompleksa za remont motora aviona MTU Maintenance Serbia, na katastarskim parcelama broj 5650/7 i 5650/11 KO Nova Pazvoa, Opština Stara Pazova.


Roditelji investiraju do 16 miliona EUR u privatne časove godišnje | Valentin Kuleto\nObrazovanje, Srednje obrazovanje\nPojava da 246.000 ili 25% ukupnog broja učenika u Srbiji koristi usluge privatnih časova pokazuje da znanje koje se dobija u školi od redovnih nastavnika nije adekvatno i da nešto ozbiljno ne valja sa obrazovnim sistemom, zaposlenima koji rade u njemu, roditeljima ili decom koja pohadjaju nastavu.\nPrivatni čas u Srbiji trenutno košta od 5 do 10 EUR, nekada čak i 20 EUR. Zavod za statistiku je objavio da da roditelji potroše oko 7,5 miliona evra godišnje. Računica može da izgleda još “ozbiljnije”. Ako 250.000 učenika, za koje Zavod tvrdi da uzimaju privatne časove, ima samo jedan čas nedeljno i ako on u proseku košta 7.5 EUR i nastava traje 8.5 meseci godišnje dolazimo do iznosa oko 16.000.000 EUR.\nKao glavni problem za savladavanje gradiva u školi đaci navode da su im časovi dosadni i da im je teško da održe koncentraciju kada nastavnici samo diktiraju ili “pišu i brišu” po tabli. Zbog takvog odnosa prema nastavi često se dešava da dete izgubi interesovanje za određeni predmet. Samim tim i ocene postaju sve lošije, pa roditelji bivaju primorani da plate dodatne časove.\nRoditelji kojima je ovo dodatna finansijska obaveza negoduju i optužuju nastavnike da namerno loše rade svoj posao da bi više radili od kuće i dodatno zarađivali na privatnim časovima. Roditelji idu korak dalje u optužbama izražavajući sumnju da je sve “nameštaljka” jer je po njihovim rečima najviše problema pred polaganje kvalifikacionih ispita.\nOčekivano je da u školama tvrde suprotno. Da su deca uzrok prevelikog korišćenja privatnih časova. Da je nastava u redu. Da deca nemaju radne navike. Da su privatni časovi način da roditelji kontrolišu decu. Da su deca cveće kakvi su roditelji. I tako bez kraja…\nGde ovo “neslaganje” vodi, vidi se iz računice sa početka.\nLično mislim da su svi po malo u pravu i da je istina na svim stranama, ali je više nego očigledno da je neophodno da se programi, a pre svega načini izvodjenja nastave odnosno pedagoški metodi koji se primenjuju u nastavi prilagode novim generacijama. Ako učenici redom tvrde da su im nastavnici dosadni onda to moramo ozbiljno uzeti u obzir. Dodatna edukacija nastavnog kadra kako da prilagode nastavu novim generacijama može biti jedan deo strategije za rešenje ovog problema.\nKo u slučaju nastavka i razvoja ove agonije najviše gubi? Mislim da gube svi. Deca, roditelji, nastavnici, ali i država. Ako uzmemo da se većina časova odvija bez plaćanja poreza pretpostavljam da država ima interes da reaguje. Računajući promet koji se ostvari od privatnih časova PDV iznosi od oko 1 milion EUR do 2.5 miliona EUR. Na to treba dodati poreze i doprinose na zarade i poreze na druge usluge koje bi se legalno plaćale u slučaju da postoje uredno registrovani poslovni subjekti koji se bave ovim poslom, a ne fizička lica.\nDa je veliki deo odgovornosti na strani onih koji vode obrazovni sistem i onih koji izvode nastavu govori činjenica da je najveći novac uložen u časove matematike, fizike i srpskog, koji predstavljaju standardne opšte obrazovne školske predmete. U tom slučaju davanja roditelja predstavljaju nepotrebne troškove i popravku nečijeg lošeg rada i pogrešnog pristupa. Ako će nas takav rad i pristup u narednih desetak godina koštati stotine miliona eura vredno je da se svi zajedno potrudimo da rešimo problem.\nPo meni, pozitivan proces je ako se ulaže u dodatno obrazovanje dece u oblastima koje nisu deo osnovnog školskog programa. Takvo angažovanje novca i ulaganje roditelja u znanje pokazuje njihovu odgovornost za budućnost njihove dece i ovu vrstu ulaganja roditelja možemo smatrati investicijom. Kolika ona god bila nije važno. Biće onolika koliko je novca na raspolaganju.\nSledeća objava Učenje na daljinu